Lucca Comics & Games

**Lucca Comics & Games** é un festival dedicado á banda deseñada e ao mundo dos xogos que se celebra na cidade italiana de Lucca a finais de outubro coincidindo co Día de Todos os Santos. É o maior festival de banda deseñada de Europa e o segundo máis grande do mundo despois do Comiket de Kōtō.

## Historia 
O **Salone Internazionale del Comics** foi creado por Rinaldo Traini, Romano Calisi e Claude Moliterni en 1965 en Bordighera. En 1966 trasladouse a unha praza no centro de Lucca e, co paso dos anos, foi crecendo en tamaño e importancia.

A partir de 1977, os problemas de financiamento reduciron a frecuencia do festival a cada dous anos. Na década de 1980, o festival trasladouse a un centro deportivo nos arredores de Lucca, onde permaneceu até 1992. En 1996, mudou o seu nome a Lucca Comics & Games.
[miniatura|Interior dun pavillón na edición de [2007.]]
Mentres, en Roma, o ***Salone internazionale del Comics*** celebrouse de 1995 a 2005. En 2006, con motivo do 40 aniversario do festival, o Salone fusionouse con Lucca Comics & Games e trasladouse de novo ao centro da cidade de Lucca, con postos e pavillóns dispostos en diferentes lugares dentro e fóra das murallas medievais da cidade. 4

En 2022, o festival vendeu 319.926 entradas, superando o récord establecido en 2016, cando atraera a 270.000 asistentes.

## Premios Lucca Comics & Games 
O premio toma o nome da familia Guinigi, unha das máis poderosas e influentes de Lucca durante a Idade Media. Foron mecenas das artes, gobernantes da cidade e deixaron nela un símbolo inconfundible: a torre Guinigi, sobre a que medran carballos, que se converteu nun dos emblemas visuais da cidade.

### *Gran Guinigi, premio de carreira* e *Gran Premio Guinigi* 
* 1969: Hugo Pratt, por *Una ballata del mare salato*
* 1975: Dan O'Neill por *The Penny-Ante Republican*
* 1978: Carlos Trillo
* 1986: Bill Sienkiewicz

* 1990: Máximo Rotundo
* 2001: Aldo Di Gennaro
* 2005: Grazia Nidasio
* 2006: Gino D'Antonio
* 2007: Sergio Toppi
* 2008: Vittorio Giardino
* 2009: Robert Crumb
* 2010: Jiro Taniguchi
* 2011: Enrique Breccia
* 2012: Hermann Huppen
* 2013: Silver (Guido Silvestri)
* 2014: Gipi
* 2015: Alfredo Castelli
* 2016: Albert Uderzo
* 2017: José Muñoz
* 2018: Leiji Matsumoto
* 2019: Chris Claremont
* 2020: AkaB
* 2021: Lorenzo Mattotti
* 2022: Riyoko Ikeda e Milo Manara
* 2023: Frank Miller
* 2024 e 2025: Por engadir.

### Evolución dos premios 
Antes de 1970, nas primeiras edicións do salón entregáronse outros galardóns, como a ''Targa d'Argento* (1966), a *Torre Guinigi d'oro* (1967) e o *Gran Guinigi* (1969).

De 1970 a 1992 o festival presentou os premios *Yellow Kid Award* en diversas categorías, incluída a de carreira (*Lifetime Achievement*). Entre 1994 e 2005, os Yellow Kid foron entregados no *Salone Internazionale dei Comics* de Roma. En 2006 o premio á carreira foi recuperado baixo o nome de *Gran Guinigi*.

### Lucca Comics Awards, edición moderna 
Exemplo da edición de 2025:
* *Maestro del Fumetto*: Tetsuo Hara
* Gran Guinigi, Mellor *fumetto* serial: *Veil* de Kotteri!
* Gran Guinigi, Mellor *fumetto* breve: *Animali domestici'' de Bianca Bagnarelli

## Galería de imaxes 

Ficheiro:Lucca Comics 2007 San Michele.JPG|A igrexa de San Michele durante o festival.
Ficheiro:Cosplay Lucca comics 8.jpg|Participantes de cosplay no festival.
Ficheiro:Torre Guinigi from Torre Torre dell'Orologio.jpg|Vista da torre Guinigi desde a Torre dell'Orologio.
Ficheiro:Cosplay Lucca comics 9.jpg|Grupo de cosplays da franquía *Star Wars*
Ficheiro:Luce inflatable at Lucca Comics 2024.png|Luce, mascota das peregrinacións do Vaticano, presentada en 2024 no LC&G.

## Notas 
## Véxase tamén 
* Banda deseñada
* Videoxogo
* Xogo